Máté Csák sau Matei Csák al III-lea (în , în ; n. între 1260 și 1265 - d. 18 martie 1321), cunoscut, de asemenea, ca Máté Csák de Trencsén (în , în ), a fost un oligarh maghiar care a condus "de facto" independent comitatele nord-vestice ale Ungariei medievale (astăzi aproximativ jumătatea vestică a Slovaciei actuale și unele porțiuni ale Ungariei de Nord). El a ocupat funcțiile de comis ("főlovászmester", mai marele grajdurilor regale) (1293–1296), palatin ("nádor") (1296–1297, 1302–1309) și mare trezorier ("tárnokmester") (1309–1311). Matei Csák și-a putut menține stăpânirea asupra teritoriilor sale chiar și după înfrângerea sa în Bătălia de la Rozgony de către regele Carol I al Ungariei (Carol Robert de Anjou). În secolul al XIX-lea el a fost descris adesea ca un simbol al luptei pentru independență atât în literatura maghiară, cât și în literatura slovacă.